Metoda "șmen". Cum a rămas un bărbat din Cluj-Napoca fără 2.000 de euro, după ce a fost abordat de un necunoscut pe stradă
Un bărbat din Cluj, care tocmai ieșise de la o casă de schimb valutar, a rămas fără 2.000 de euro, după ce a fost abordat pe drum de un necunoscut. Acesta i-a spus victimei că a pierdut bani pe stradă și s-a oferit să îl ajute. Doar că "binevoitorul" s-a dovedit un hoț, iar metoda "șmen", cum o numesc polițiștii, l-a lăsat în pagubă. Hoțul a fost prins și reținut câteva zile mai târziu.